αριαγνη βαστου την υπαρχουσαν αυτη παιδισκην ονοματι ελπιδα δωρον εδωκεν θεα αγροτερα αρτεμιδι μηθενος ετερου αυτης εξουσιαν εχοντος μητε αρχοντων μητε βουλευτων υπεταξεν δε και την επιστολην την δεδομενην αυτη υπο των αδελφων ηρακλειδης βαστου και συρος βαστου αριαγνη βαστου τη κυρια αδελφη χαιριν ημεις κυρια αδελφη εν πολλοις σοι χαριν οιδαμεν και νυν βουλομενης σου τινας των ιδιων θρεπταριων ελευθερωσαι συνευαρεσστουμεν και συνκατατιθεμεθα συ γαρ των ιδιων εξουσιαν εχεις και γαρ αυτη αυτα κοπιασασα πεπορικας ου παρ αλλου τινος παραλαβουσα εαν και ως πρεσβυτερα γυνη βουλει δανισασθαι και υποθεσθαι τι των σων ις την διεξαγωγην του γηρως και εν τουτοις συνευαρεστουμεν κυρια μηδεν τι τηλικουτον παρεχομενοι σοι ως γαρ προειπαμεν και σα εστιν και συ αυτα κεκοπιακας. εγραψαμεν την επιστολην σοι εν βεροια ετους σεβαστου του και περειτιου τετραδι δια χειρος φλαυιου αλυος δια το μη αυτους ημας επιστασθαι γραμματα. ερωσθαι σε ευχομεθα. μαρτυρες τιτος αιλιος επικτητος λουκιος μαγνιος ουαλεριανο[ς] σεξστος ποπιλλιος λυκινος. εγραφη η στηλλη ετους σεβαστου πανημου δευτερα.
Makedonia (Bottiaia) — Beroia — 181 AD — ABSA 18 (1911/12) 139, 2 — SEG 36.590
 181 AD 